EA เซ็นสัญญา MG พัฒนา Charging Network ในประเทศไทย
EA เซ็นสัญญา MG พัฒนา Charging Network ในประเทศไทย ณ โรงแรม เรเนซองส์ กรุงเทพฯ เมื่อเร็วๆ นี้
23 พ.ค. 2562

นายสมโภชน์ อาหุนัย (ที่ 2 จากซ้าย) ประธานเจ้าหน้าที่บริหาร พร้อมด้วย นายอมร ทรัพย์ทวีกุล (ซ้ายสุด) รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA และนายจาง ไห่โป (ที่ 2 จากขวา) กรรมการผู้จัดการ บริษัท เอสเอไอซี มอเตอร์-ซีพี จำกัด และ บริษัท เอ็มจี เซลส์ (ประเทศไทย) จำกัด ถ่ายภาพร่วมกันในโอกาสร่วมลงนามบันทึกความเข้าใจในการพัฒนา Charging Network ในประเทศไทย ภายในงานสัมมนา “EVolution of Automotive” ณ โรงแรม เรเนซองส์ กรุงเทพฯ เมื่อเร็วๆ นี้
โดยมีวัตถุประสงค์ เพื่อร่วมมือระหว่างกันกับ บริษัท พลังงานมหานคร จำกัด หรือ EA Anywhere ซึ่งเป็นผู้ดูแลการติดตั้งสถานีอัดประจุไฟฟ้า ตั้งแต่การบริหารจัดเตรียมเครื่องมืออุปกรณ์ การออกแบบการติดตั้ง ตลอดจนการบำรุงรักษา ให้สามารถรองรับการใช้งานได้กับรถยนต์ MG ผ่านทางเทคโนโลยีใหม่สุดล้ำสมัยด้วย i-Smart function โดย MG จะส่งเสริมให้ผู้แทนจำหน่ายรถยนต์ MG ติดตั้งอุปกรณ์ เพื่ออำนวยความสะดวกให้ลูกค้าใช้บริการสถานีอัดประจุไฟฟ้าของ EA Anywhere ถือเป็นการผนึกกำลังทุกภาคส่วนอย่างแท้จริง